༈ །（དེ་ནས་མཆོད་སྦྱིན་གཏོར་མ་སོགས་ཀྱི་རིམ་པ་ལ། མཆོད་སྦྱིན་བའིལ་གཏོར་གངྒཱའི་ཆུ་རྒྱུན་ནི། སྭསྟི་པྲ་ཛཱབྷྱཿ ཕུན་ཚོགས་དགེ་ལེགས་བྱེ་བས་རབ་བསྐྲུན་ཞིང་། །རྣམ་མང་ཉེས་བརྒྱའི་བག་ཆགས་གཟེབ་གྲོལ་བས། །མ་ལུས་འགྲོ་བའི་བསོད་ནམས་ཞིང་གྱུར་པ། །བླ་མ་མཆོག་དང་ཐུབ་དབང་སྲས་བཅས་རྒྱལ། །ངེས་འབྱུང་ལྷག་བསམ་བགྲོད་པས་བསྐུལ་བ་ལས། །སྔོན་མེད་ལེགས་བཤད་ཟླ་བ་གསར་པའི་འཛུམ། །སྐལ་བཟང་ཤར་རིའི་རྩེར་སོན་འོད་སྣང་ཟེར། །ཕན་བདེའི་ཀུནྡ་བཞད་པའི་དཔྱིད་དུ་གསལ། ། དེ་ཡང་རྟེན་གྱི་གང་ཟག་འཁོར་བའི་རང་བཞིན་སྡུག་བསྔལ་དུ་ཤེས་པས་ཡིད་ངེས་པར་（131བ）བྱུང་ཞིང་། ཐར་པའི་ཕན་ཡོན་མཐོང་བས་རྣམ་པ་ཐམས་ཅད་མཁྱེན་པའི་གོ་འཕང་ཐོབ་འདོད་ཀྱི་བསམ་པ་དྲག་པོ་དང་ལྡན་པས་ཐབས་འདི་ལ་ནན་ཏན་དུ་བྱ་བ་ཡིན་ཏེ༑ གཙང་ཞིང་ཡིད་དུ་འོང་བའི་གནས་སུ་མཆོད་གཏོར་ཆུ་སྣོད་སོགས་མཁོ་བའི་ཡོ་བྱད་ཐམས་ཅད་ཚོགས་པར་བཤམས་ནས་བདེ་བའི་སྟན་ལ་འདུག་སྟེ། སྐྱབས་འགྲོ་སེམས་བསྐྱེད་ཚད་མེད་བཞི་སྒོམ་པ་རྣམས་སྔོན་དུ་འགྲོ་བས།） རང་ཉིད་སྐད་ཅིག་གིས་འཕགས་པ་ཐུགས་རྗེ་ཆེན་པོ་སྐུ་མདོག་དཀར་གསལ་ཞི་ཞིང་འཛུམ་པའི་ཉམས་ཅན་གཡས་མཆོག་སྦྱིན་དང་། གཡོན་པདྨ་དཀར་པོའི་སྡོང་བུ་འཛིན་པ། །དར་དང་རིན་པོ་ཆེའི་རྒྱན་ཅན་མཚན་དཔེའི་གཟི་བྱིན་མཆོག་ཏུ་འབར་བའི་སྐུར་གྱུར་པར་དམིགས་ལ། །ཨོཾ་སརྦ་ཏ་ཐཱ་ག་ཏ་མ་ཎི་ཛྭ་ལ་ཧྲི་ད་ཡ་གརྦྷེ་ཛྭ་ལ་དུ་རུ་དུ་རུ་ནི་སྭཱཧཱ། （ཞེས་བདུན་བཟླས་པས་དགེ་བ་བརྒྱ་འགྱུར་དུ་འཕེལ་བར་འགྱུར་རོ། །ས་གཞི་བྱིན་བརླབ་ནི།） ཁོར་ཡུག་གི་ས་གཞི་འདི་དག་བདེ་བ་ཅན་གྱི་ཞིང་གི་བཀོད་པ་ལྟ་བུ་ཕུན་སུམ་ཚོགས་པའི་ཡོན་ཏན་ཐམས་ཅད་ཀྱིས་རྣམ་པར་བརྒྱན་པས་མཛེས་ཤིང་ཡིད་དུ་འོང་བ་བསམ་གྱིས་མི་ཁྱབ་པར་གྱུར། །ཨོཾ་སརྦ་བིཏྤཱུ་རཱུ་པ་ར་སུ་ར་སུ་ར་ཨཱ་ཝརྟ་ཡ་ཨཱ་ཝརྟ་ཡ་ཧོ་སྥ་ར་ཎ་ཁཾ། （ཞེས་ལན་གསུམ་བརྗོད། མཆོད་རྫས་བྱིན་བརླབ་ནི།） ཕུན་སུམ་ཚོགས་པའི་ཞིང་དེ་དག་ཏུ་ལྷ་དང་མིའི་ཡོ་བྱད་དམ་པ་གཟུགས་དང་། （132ན）སྒྲ་དང་། དྲི་དང་། རོ་དང་། རེག་བྱ་ལ་སོགས་པ་རྣམ་པར་དག་ཅིང་ཡིད་དུ་འོང་བའི་མཆོད་པའི་སྤྲིན་རྒྱ་མཚོ་བསམ་གྱིས་མི་ཁྱབ་པས་ནམ་མཁའི་ཁམས་ཐམས་ཅད་གང་བར་གྱུར། ནམཿསརྦ་ཏ་ཐཱ་ག་ཏེ་བྷྱོ་བི་ཤྭ་མུ་ཁེ་བྷྱཿ སརྦ་ཐ་ཁཾ་ཨུཏྒ་ཏེ་སྥ་ར་ཎ་ཧི་མཾ་ག་ག་ན་ཁཾ་སྭཱཧཱ། （ཞེས་ལན་གསུམ་གྱིས་བྱིན་གྱིས་བརླབས་ཏེ། སྤྱན་དྲང་བ་ནི། འདུན་པ་རྩེ་གཅིག་པས་འདི་སྐད་དོ། །）ཕྱོགས་དུས་ཀུན་ནས་སྐྱབས་གསུམ་བཀའ་སྡོད་བཅས། །ཉོན་མོངས་འགྲོ་ལ་མཁྱེན་བརྩེས་རབ་དགོངས་ནས། །དཔག་མེད་ཞིང་ནས་ཐོགས་མེད་རྫུ་འཕྲུལ་གྱིས། །འདིར་གཤེགས་མཆོད་སྤྲིན་རྒྱ་མཚོའི་དབུས་བཞུགས་གསོལ། །བླ་མ་མཆོག་གསུམ་རྒྱལ་བ་རྒྱ་མཚོའི་སྤྲིན། །ཡི་དམ་མཁའ་འགྲོ་དམ་ཅན་སྒྱུ་འཕུལ་གར། །སྐྱེ་མང་དྲིན་གྱིས་བརྩེ་བའི་རིས་མེད་འགྲོ། །མ་རིག་འཛིན་པས་རྟག་འཁྱམས་ཤ་འཁོན་ཚོགས། །ཀུན་ཀྱང་བདེ་ཆེན་ཆོས་སྐུའི་རོལ་པ་ལས། །འགག་མེད་སྒྱུ་མའི་རྣམ་པར་ཤར་བའི་མགྲོན། །ཐམས་ཅད་གཏན་པ་མེད་པའི་མཆོད་སྦྱིན་ལ། །མོས་དུངས་བརྩེ་བས་སྤྱན་འདྲེན་གཤེགས་སུ་གསོལ། །བཛྲ་ས་མཱ་ཛཿས་སྤྱན་དྲངས། པདྨ་ཀ་མ་ལ་ཡེ་སྟྭཾ་གྱིས་གདན་ཕུལ་ལ། དྲི་མེད་ཡིད་འོང་ལྷ་རྫས་ལས་བྱུང་བའི། （132བ）མཆོད་ཡོན་ཞབས་བའིལ་མེ་ཏོག་བདུག་སྤོས་དང་། །མར་མེ་དྲི་ཆབ་ཞལ་ཟས་རོལ་མོ་སོགས། ། ཀུན་བཟང་མཆོད་སྤྲིན་རྒྱ་མཚོས་མཆོད་པར་བགྱི། །ཨོཾ་སརྦ་ཏ་ཐཱ་ག་ཏ་ཨརྒྷཾ་ནས་ཤཔྡའི་（བར་གྱིས་མཆོད་ལ། ཁྲུས་ཆབ་སྦྲེང་ཞིང་།）ཇི་ལྟར་བལྟམས་པ་ཙམ་གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་དག་པ་ཡིས། །དེ་བཞིན་བདག་གིས་སྐུ་ཁྲུས་གསོལ༑༑ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུྃ། （ཞེས་སྐུ་ཁྲུས་གསོལ་ཏེ།）དེ་ལས་གཞན་ཡང་（སོགས་ཀྱིས་རྒྱས་བར་མཆོད་དོ། །དེ་ནས་ཆུ་སྦྱིན་དང་པོ་ནི།）རང་ཉིད་ཐུགས་རྗེ་ཆེན་པོའི་ཕྱག་གཡས་མཆོག་སྦྱིན་གྱི་རྩེ་ལས་བདུད་རྩིའི་རྒྱུན་བབས་པས་ཡི་དྭགས་རྣམས་ཚིམ་པར་（བསམ་ཞིང་།） ཨོཾ་མ་ཎི་པདྨེ་ཧཱུྃ། （ཞེས་གང་བར་བླུག ། གཉིས་པར།） ཨོཾ་ཨཱཿཧྲཱིཿཧཱུྃ་（ཞེས་དང་། གསུམ་པར།） ཛྭ་ལ་མི་དཾ་སརྦ་བྱེ་ཏེ་བྷྱ༔ སྭཱཧཱ། （ཞེས་ཐིགས་པ་སྦྲེང་ཞིང་སེ་གོལ་གཏོག ། བཞི་པར།）ཨོཾ་ཛྙཱ་ན་ཨ་བ་ལོ་ཀེ་ཏེ་ས་མནྟ་རསྨི་བྷ་བ་མ་ཧཱ་མ་ནི་དུ་རུ་དུ་རུ་ཧྲི་ད་ཡ་ཛྭ་ལ་ནི་སྭཱཧཱ། （ཞེས་དང་། ལྔ་པར།） ན་མོ་རཏྣ་ཏྲ་ཡཱ་ཡ། ཨོཾ་ཀཾ་ཀ་ནི་ཀཾ་ཀ་ནི། རོ་ཙ་ནི་རོ་ཙ་ནི། ཏྲོ་ཊ་ནི་ཏྲོ་ཊ་ནི། ཏྲཱ་ས་ནི་ཏྲཱ་ས་ནི༑ པྲ་ཏི་ཧ་ན་པྲ་ཏི་ཧ་ན། སརྦ་ཀརྨཱ་པ་རཾ་པ་རཱ་ཎི་མེ་སརྦ་སཏྭ་ནཉྩ་སྭཱཧཱ། ཞེས་གང་བར་སྦྲེང་ཞིང་། བར་དོའི་（133ན）འགྲོ་བ་རྣམས་གཙང་ཞིང་བའིལ་བའི་སྐོམ་གྱིས་ཚིམ་སྟེ་བླ་ན་མེད་པའི་བདེ་བ་མཆོག་ལ་རེག་པར་གྱུར་ཅིག ། ཅེས་དང་། བདག་གི་བསམ་པའི་སྟོབས་དག་དང་། །དེ་བཞིན་གཤེགས་པའི་སྦྱིན་སྟོབས་དང་། །ཆོས་ཀྱི་དབྱིངས་ཀྱི་སྟོབས་རྣམས་ཀྱིས། །འཕགས་པ་རྣམས་ལ་མཆོད་པ་དང་། །སེམས་ཅན་རྣམས་ལ་ཕན་གདགས་སླད། །དོན་རྣམས་གང་དག་བསམ་པ་ཀུན། །དེ་དག་ཐམས་ཅད་ཅི་རིགས་པར། །ཐོགས་པ་མེད་པར་འགྲུབ་གྱུར་ཅིག ། （ཅེས་བདེན་པའི་སྟོབས་བརྗོད་དེ་སྨོན་ལམ་གདབ་བོ། །དེ་ནས་ཛམྦྷ་ལྷ་ལ་ཆུ་སྦྱིན་དབུལ་བའི་དོན་དུ་མཆོད་གཏོར་བཤམས་ལ༑） སྟོང་པའི་ངང་ལས་མདུན་དུ་ཛཾ་ཡིག་སེར་ནག་ཡོངས་སུ་གྱུར་པ་ལས་རིམ་པ་བཞིན་ཛམྦྷ་ལ་སེར་པོ་ཞལ་གཅིག་ཕྱག་གཉིས་པ། བི་ཛ་པཱུ་ར་ཀ་དང་གཏེར་གྱི་ནེའུ་ལེ་བསྣམས་པ། ཨུཏྤལ་དང་རིན་པོ་ཆེའི་རྒྱན་ཕྲེང་དུ་མས་སྤྲས་པ། །བརྗིད་པའི་ཉམས་ཅན་པད་ཟླའི་གདན་ལ་རོལ་ཞིང་དུང་དང་པད་ཆེན་གཏེར་བདག་མནན་པའོ། །ཛམྦྷ་ལ་ནག་པོ་ཞལ་གཅིག་ཕྱག་གཉིས་པ། ཐོད་ཁྲག་དང་གཏེར་གྱི་ནེའུ་ལེ་བསྣམས་པ། ཀླུ་ཆེན་པོ་བརྒྱད་ཀྱིས་བརྒྱན་ཅིང་། གཅེར་བུ་ཁྲོས་པའི་ཉམས་ཅན་པད་ཉིའི་གདན་ལ་གཡོན་བརྐྱང་（133བ）གིས་ནོར་བདག་སེར་པོ་མནན་པའོ། །གཉིས་ཀའི་སྤྱི་བོར་ཨོཾ། མགྲིན་པར་ཨཱཿ སྙིང་གར་ཧཱུྃ། ཧཱུྃ་ལས་འོད་ཟེར་འཕྲོས་པས་རང་འདྲའི་ཡེ་ཤེས་པ་བཛྲ་ས་མཱ་ཛཿས་སྤྱན་དྲངས། ཛཿཧཱུྃ་བྃ་ཧོཿ སླར་ཡང་དབང་གི་ལྷ་རིགས་ལྔ་འཁོར་བཅས་སྤྱན་དྲངས་པ་དེ་རྣམས་ཀྱིས་བདུད་རྩིའི་ཆུས་དབང་བསྐུར། སྐུ་གང་། དྲི་མ་དག །ལྷག་མ་སྤྱི་བོར་འཁྱིལ་བ་ལས་རིན་འབྱུང་དང་མི་བསྐྱོད་པས་དབུ་བརྒྱན་པར་གྱུར། རང་གི་ལག་མཐིལ་གཡས་པར་ཟླ་བའི་སྟེང་དུ་བྷཱུཾ་ཨཱཾ་ཛིཾ་ཁཱཾ་ཧཱུྃ་ལས་དེ་བཞིན་གཤེགས་པ་ལྔ་ཡེ་ཤེས་བདུད་རྩིར་ཞི་སྟེ་སོར་མོ་ལས་བབས་པར་བསམ་ཞིང་། ཨོཾ་ཛམྦྷ་ལ་ཛ་ལེནྡྲ་ཡེ་སྭཱཧཱ། （ཞེས་བརྒྱ་རྩ་ལ་སོགས་པས་ཆུ་གཙང་སྦྲེང་ཞིང་།）དབུའི་རྨའི་ཟུག་རྔུ་ཞི་སྟེ་དགྱེས་པར་（བསམ་མོ། །དེ་བཞིན་དུ༑ ཛམ་ནག་ལ།）ཨོཾ་ཨིནྡྲ་ནི་མུ་ཁཾ་བྷྲ་མ་རི་སྭཱཧཱ། （ཞེས་བརྗོད་ལ།）ཨོཾ་ཛླུཾ་སྭཱཧཱ༑ （ཞེས་པས་སྔར་ལྟར་དབུལ་བས།） མགྲིན་པའི་མེའི་ཟུག་རྔུ་ཞི་སྟེ་དགྱེས་པར་（བསམ། གཏོར་མ་གཉིས།）ཨོཾ་ཨཱཿཧཱུྃ་ཧོཿ（ས་བདུད་རྩིའི་རང་བཞིན་དུ་བལྟས་ལ། སྔགས་ཚན་གཉིས་ཀྱི་མཐར་）ས་པ་རི་ཝཱ་ར་ཨ་དཾ་བ་ལིཾ་གྲྀཧྞ་ནྟུ་མ་མ་སརྦ་སིངྔྷི་མྨེ་པྲ་ཡཙྪ། （ཞེས་ལན་གསུམ་གྱིས་རིམ་པར་དབུལ།）ཨོཾ་ཨཱ་རྱ་ཛམྦྷ་ལ་ས་པ་རི་ཝཱ་ར་ཨརྒྷཾ་ནས་（134ན）ཤཔྡའི་（བར་གྱིས་མཆོད།）ནོར་གྱི་དབང་ཕྱུག་རིན་ཆེན་གཏེར་མངའ་ཞིང་། །གནོད་སྦྱིན་ནོར་འཆང་མང་པོ་ཀུན་གྱི་རྗེ། །བྱང་ཕྱོགས་སྐྱོང་བའི་མགོན་པོ་ཛམྦྷ་ལ། །དངོས་གྲུབ་མཆོག་སྩོལ་མཛད་ལ་ཕྱག་འཚལ་བསྟོད། །རྡུལ་བྲལ་ནམ་མཁའི་མདོག་ཅན་གཏུམ་བརྗིད་གཟུགས། །སྒེག་སོགས་ཉམས་དགུས་རྣམ་རོལ་གཏེར་གྱི་བདག ། དབུལ་བའི་གདུང་སེལ་འདོད་རྒུའི་མཆོག་སྩོལ་བའི། །མགོན་པོ་ནོར་སྦྱིན་ཁྱོད་ལ་ཕྱག་འཚལ་བསྟོད། ཅེས་བསྟོད། སེར་སྣའི་ལས་ཀྱི་མེ་ཡིས་གདུངས་པ་རྣམས། །སྐྱེ་དང་སྐྱེ་བར་ཁྱོད་ལ་སྐྱབས་སུ་མཆི། ། རིན་ཆེན་བདུད་རྩིའི་གཏེར་གྱི་ཆར་ཆེན་པོས། །སེམས་ཅན་དབུལ་བའི་སྡུག་བསྔལ་ཞི་བར་མཛོད། （ཅེས་གསོལ་ཞིང་ཆུ་ཐིགས་རེ་ལྕེར་བཞག་ལ།） ཨོཾ་ཛམྦྷ་ལ་སིངྔྷི་ཕ་ལ་ཧོཿ （ཞེས་དངོས་གྲུབ་བླང་། རྟེན་ཡོད་ན་དེ་ལ་བསྟིམ། མེད་ན།） བཛྲ་མུཿ（ས་གཤེགས་སུ་གསོལ། ཛམ་དམར་སོགས་ཀྱི་ཆུ་སྦྱིན་བྱེད་ནའང་འདིར་སྦྲེལ་ལོ། །དེ་ནས་དཀར་གཏོར་ཆ་ལྔའམ་བཞི་བཤམས་ལ། དང་པོ་གཉིས།） ཨ་མྲྀ་ཏ（ས་བསང་།） སྭ་བྷཱ་ཝས་སྦྱང། སྟོང་པའི་ངང་ལས་བྷཱུཾ་ལས་རིན་པོ་ཆེའི་སྣོད་ཟབ་ཅིང་རྒྱ་ཆེ་བའི་ནང་དུ་གཏོར་མ་ཁ་དོག་དྲི་རོ་（134བ）ནུས་པ་ཕུན་སུམ་ཚོགས་པ་བདུད་རྩིའི་རྒྱ་མཚོ་ཆེན་པོར་（བལྟས་ལ།） ཨོཾ་ཨཱཿཧཱུྃ་（གིས་སྦར་བའི་དང་པོ་མི་གཡོ་བ་ལ་འབུལ་ཏེ།） རང་གི་སྙིང་ག་ནས་འོད་ཟེར་འཕྲོས་པས་རྗེ་བཙུན་མི་གཡོ་བ་སྐུ་མདོག་སྔོན་པོ་རལ་གྲི་དང་ཞགས་པ་འཛིན་པ་སྦྲུལ་དང་རིན་པོ་ཆེའི་རྒྱན་ཅན་པད་ཉི་ལ་བཞུགས་པ་མདུན་གྱི་ནམ་མཁར་བཛྲ་ས་མཱ་ཛཿ（ས་སྤྱན་དྲངས། ནམ་མཁའ་མཛོད་ཀྱི་རྒྱས།）ཨོཾ་བཛྲ་ཙཎྜ་མ་ཧཱ་རོ་ཥ་ཎ་ཧཱུྃ་ཕཊ། （བདུན་གྱི་མཐར།）ཨཱརྻ་ཨ་ཙ་ལ་ས་པ་རི་ཝཱ་ར་ཨི་དཾ་བ་ལི་ཏ་（སོགས་གསུམ་གྱིས་གཏོར་མ་ཕུལ།） ཨརྱ་（སོགས་ཀྱིས་མཐར།）ཨརྒྷཾ་（ནས་）ཤཔྡའི་（བར་གྱི་མཆོད།）གཏུམ་ཆེན་ཁྲོ་བོ་མི་སྡུག་གཟུགས། །མཐིང་ནག་རལ་གྲི་ཞགས་པ་འཛིན། །དྲག་པོའི་སྟོབས་ཀྱིས་གར་མཛད་པ། །མི་གཡོ་མགོན་ལ་ཕྱག་འཚལ་ལོ། །（ཞེས་བསྟོད།） བདག་དང་སེམས་ཅན་ཐམས་ཅད་བདུད་བཞིའི་བར་ཆད་ལས་སྐྱོབ་ཅིང་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། （ཞེས་གསོལ་བ་གདབ། གཉིས་པ་རྗེ་བཙུན་མ་ལ་འབུལ་ཏེ།） རང་གི་སྙིང་ག་ནས་འོད་ཟེར་འཕྲོས་པས་རྗེ་བཙུན་སྒྲོལ་མ་སྐུ་མདོག་མརྒད་ལྟ་བུ་གཡས་མཆོག་སྦྱིན་དང་གཡོན་ཨུཏྤལ་འཛིན་པ་དར་དང་རིན་པོ་ཆེའི་རྒྱན་ཅན་པད་ཟླ་ལ་བཞུགས་པ་མདུན་གྱི་ནམ་མཁར་བཛྲ་ས་（135ན）མཱ་ཛཿ（ས་སྤྱན་དྲངས༑ ནམ་མཁའ་མཛོད་ཀྱི་རྒྱས།）ན་མཿསརྦ་བུངྷ་བོ་ངྷི་ས་ཏྭ་ནཾ་ཨ་པྲ་ཏི་ཧ་ཏ་ཤཱ་ས་ནཱ་ནཱཾ། ཧེ་ཧེ་བྷ་ག་བ་ཏེ་མ་ཧཱ་སཏྭ་སརྦ་བུངྔྷ་ཨ་ཝ་ལོ་ཀི་ཏེ། མ་བི་ལམྦ་མཱ་བི་ལམྦ། ཨི་དཾ་བ་ལིཾ་གྲྀཧྞཱ་བ་ཡ་ཧཱུྃ་ཧཱུྃ། སརྦ་བི་སཉྩ་ར་སྭཱཧཱ། （ཞེས་ལན་གསུམ་གྱིས་གཏོར་མ་ཕུལ་ལ༑）ཨོཾ་ཨརྱ་ཏཱ་རེ་ས་པ་རི་ཝཱ་ར་ཨརྒྷཾ་ནས་ཤཔྡའི་（བར་གྱིས་མཆོད།） ལྷ་དང་ལྷ་མིན་ཅོད་པན་གྱིས། །ཞབས་ཀྱི་པདྨོ་ལ་བཏུད་དེ། །ཕོངས་པ་ཀུན་ལས་སྒྲོལ་མཛད་མ། །སྒྲོལ་མ་ཡུམ་ལ་ཕྱག་འཚལ་ལོ། །（ཞེས་བསྟོད།）བདག་དང་སེམས་ཅན་ཐམས་ཅད་འཇིགས་པ་ཆེན་པོ་བརྒྱད་དང་བཅུ་དྲུག་སོགས་འཁོར་བའི་སྡུག་བསྔལ་མཐའ་དག་ལས་སྐྱོབ་ཅིང་མཆོག་དང་ཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ། （ཞེས་གསོལ་བ་གདབ། གསུམ་པ་ཀླུ་རྣམས་ལ་འབུལ་ཏེ། རྡོ་རྗེ་གནོད་སྦྱིན་གྱི་རྒྱས།） ཨོཾ་བཛྲ་ཡཀྵ་ཧཱུྃ། （ཞེས་བསང་༑ རྡོ་རྗེ་མེའི་རྒྱས།）ཨོཾ་བཛྲ་ཛྭ་ལ་ཨ་ན་ལ་ཧ་ན་ད་ཧ་པ་ཙམ་མ་ཐ་བྷཉྫ་ར་ཎ་ཧཱུྃ་ཕཊ་（ཀྱིས་སྦྱངས་ཏེ།） རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ་གཏོར་མ་ཀླུ་རྣམས་དགའ་བར་བྱེད་པའི་འདོད་ཡོན་བདུད་རྩིའི་རང་བཞིན་དུ་གྱུར་（པར་བསམས་ལ། རྡོ་རྗེ་བསྡམས་པ་འདེགས་ཚུལ་གྱིས།） ཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨཱདྱ་ནུ་ཏྤནྣ་ཏོཏྟ་ཨོཾ་ཨཱཿཧཱུྃ་ཕཊ་སྭཱཧཱ། （ལན་གསུམ་གྱིས་སྤེལ་ལ། འདོད་རྒྱལ་གྱི་ཕྱག་རྒྱ་（135བ）བཅིངས་ཏེ།）རང་གི་སྙིང་ག་ནས་འོད་ཟེར་འཕྲོས་པས་ཀླུའི་ཚོགས་འཁོར་དང་བཅས་པ་སྤྱན་དྲངས་པར་བསམ་ལ། ཨོཾ་བ་ཏ་ལི་བ་ཏ་ལི་མ་ཧཱ་བ་ཏ་ལི་ཧཱུྃ་ཧཱུྃ་ཛཿཛཿསྭཱཧཱ། ཨོཾ། ཀླུ་རྒྱལ་མཐའ་ཡས་ནོར་རྒྱས་བུ། །འཇོག་པོ་དང་ནི་སྟོབས་ཀྱི་རྒྱུ། །པདྨ་པདྨ་ཆེན་པོ་དང་། །དུང་སྐྱོང་དང་ནི་རིགས་ལྡན་ནོ། །ལྷ་མོ་ལྷ་མོ་ཆེན་པོ་དང་། །ཟླ་བའི་སྤྱི་གཙུག་སྤྱི་གཙུག་ཆེ། །དབྱུག་འཛིན་དབྱུག་འཛིན་ཆེན་པོ་དང་། །སོག་མ་མེད་དང་ཧུ་ལུཎྜ། །དགའ་བོ་དང་ནི་ཉེར་དགའ་བོ། །རྒྱ་མཚོ་རྒྱ་མཚོ་ཆེན་པོ་དང་། ཚ་བ་ཚ་བ་ཆེན་པོ་དང་། །དཔལ་གྱི་འོད་དང་འོད་པོ་ཆེ། །རིན་ཆེན་འོད་དང་གཟུགས་མཛེས་དང་། །གཟུགས་མཛེས་ཆནེ་པོ་སྤྲུལ་བཟང་དང་། །ལྷོ་འཕྱེ་ཆེན་པོ་ཚི་ལི་དང་། །ཚི་ལི་ཆེན་པོ་རྣམ་དག་ནི། །མཆོད་པའི་གནས་འདིར་གཤེགས་སུ་གསོལ། །ཨོཾ་ཨཱ་གཙྪ་ཨཱ་གཙྪ་མ་ཧཱ་ནཱ་ག་ཨ་ངི་པ་ཏ་ཡེ་སར